Pirkimo sąlygų 1 priedas „Techninė specifikacija“

TECHNINĖ SPECIFIKACIJA (3 PIRKMO DALIS)

TARPTAUTINIO ICCS TYRIMO ADMINISTRAVIMO MOKYKLOSE PASLAUGOS (BANDOMASIS TYRIMAS)

1. Įvadinė dalis
1.1.Perkančioji organizacija - biudžetinė įstaiga Nacionalinė švietimo agentūra (toliau NŠA), K. Kalinausko g. 7, 03106 Vilnius, įm. kodas 305238040.
1.2. Informacija apie veiklą
Nacionalinės švietimo agentūros Pasiekimų departamento Pasiekimų tyrimų skyrius vykdo tarptautinį skaitymo gebėjimų tyrimą ICCS (angl. Progress in International Reading Literacy study), kurį organizuoja Tarptautinė švietimo pasiekimų vertinimo asociacija IEA (angl. International Association for the Evaluation of Educational Achievement).
Tyrimo tikslas – analizuoti mokinių pasiekimų tendencijas ir skirtumus tarp įvairių švietimo sistemų, siekiant padėti pagerinti mokinių pilietiškumo ugdymą pasaulyje, stebėti ir lyginti skirtingų šalių mokinių pažangą, tirti ryšį tarp edukacinės aplinkos ir mokymosi rezultatų bei stebėti, kaip mokiniai yra pasirengę pritaikyti mokykloje įgyjamas žinias už jos ribų.
Tyrimas atliekamas daugelyje pasaulio šalių, todėl labai svarbu, kad visi tyrimo vykdymo etapai, tarp jų ir testavimo vykdymas, visose šalyse vyktų laikantis griežtų tarptautinio tyrimo vykdymo reikalavimų. 
2. Perkamos paslaugos
Perkama tarptautinio tyrimo IEA ICCS 2027 FT tyrimo (bandomojo testavimo) administravimo mokyklose paslauga (visai preliminariai apimčiai).
3. Informacija ir bendrieji reikalavimai 
3.1. Tyrimo dalyviai: 
IEA ICCS bandomojo tyrimo dalyviai – 8 klasių mokiniai iš bendrojo ugdymo mokyklų, kurių mokomoji kalba yra lietuvių.
3.2. Tyrimo apimtis:
Iš viso IEA ICCS 2027 FT bandomajame testavime (vykdomame  2026 m.) preliminariai dalyvaus 28 mokyklos (iki 110 grupių / srautų) iš skirtingų Lietuvos miestų, miestelių ir kaimų. Dalyvaujančių mokyklų ir grupių (srautų) skaičius pagal vietovės, kurioje yra mokykla, urbanizacijos lygį:
1 lentelė. Preliminarus dalyvaujančių mokyklų skaičius pagal vietovės, kurioje yra mokykla, urbanizacijos lygį:
	Vietovė
	Mokyklų skaičius
	Grupių (srautų) skaičius

	Vilniaus miestas
	4
	16

	Kiti didieji miestai (Kaunas, Klaipėda, Šiauliai, Panevėžys)
	7
	28

	Miestai
	9
	36

	Miesteliai / Kaimai
	8
	30

	Iš viso
	28
	110



Šios Techninės specifikacijos 1 priede pateikiamas išankstinis tyrimo mokyklų sąrašas be mokyklų pavadinimų. Pasirašius sutartį bus pateiktas sąrašas su mokyklų pavadinimais.
3.3. Paslaugų suteikimo terminai:
3.3.1. IEA ICCS tyrimo administravimas (dalyvių testavimas ir apklausa) mokyklose turi būti atliktas 2026 m. vasario 23 d. – kovo 13 d. 
3.3.2. Tyrimo IEA ICCS administravimo paslauga turi būti atlikta iki 2026 m. kovo 31 d. 
3.4. Tyrimo dalyvių testavimo ir apklausos būdas, trukmė:
3.4.1. Tyrime IEA ICCS dalyvaujantys mokiniai pildo elektroninius testus ir klausimynus.
Atvykęs į mokyklą testavimo administratorius (tiekėjo paskirtas asmuo, vykdantis nurodytose ir suderintose mokyklose IEA ICCS 2027 FT tyrimo mokinių testavimo ir apklausos procedūras pagal Testavimo administratoriaus vadovą) kompiuteriuose turi paleisti (internetu) testavimo programą, mokiniams išdalinti prisijungimo prie testavimo programos formas, instruktuoti mokinius ir vykdyti testavimą laikantis nustatytų procedūrų, reikalui esant, spręsti technines problemas.
Išsamus testavimo ir apklausos vykdymo aprašymas bus pateiktas tiekėjui Testavimo administratoriaus vadove po sutarties pasirašymo.
3.4.2 Mokinių testavimo ir apklausos trukmė:
Mokinių testavimas mokykloje (bendras testavimo ir apklausos laikas, įskaitant kompiuterių paruošimą – 3 h 05 min.):
· Kompiuterių klasės ir kompiuterių paruošimas – 15 minučių;
· Testavimo administravimas (pasisveikinimas su mokiniais, tyrimo pristatymas, instrukcijų skaitymas) – 15 minučių;
· Testo pildymas – 45 minutės;
· Pertrauka – 10 minučių;
· Pasiruošimas mokinio klausimyno pildymo daliai (mokinių susodinimas, instrukcijų skaitymas) – 10 minučių;
· Mokinio klausimyno pildymas – 40 minučių;
· Pertrauka – 10 minučių;
· Pasiruošimas Europos modulio klausimyno pildymo daliai (mokinių susodinimas, instrukcijų skaitymas) – 10 minučių;
· Europos modulio klausimyno pildymas – 20 minučių;
· Medžiagos surinkimas, darbo vietų sutvarkymas –  apie10 minučių.
3.4.3. Jeigu mokykla turi nepakankamą kompiuterių skaičių, kuris reikalingas atlikti elektroninį testavimą visiems mokiniams vienu metu (pvz., mokykloje yra 14 kompiuterių, o testuojami 25 mokiniai), testavimas gali būti atliekamas tą pačią dieną 2 srautais skirtingose klasėse (pvz., 13 mokinių testuojami vienoje klasėje, o likę 12 mokinių – kitoje) arba po 1 srautą skirtingomis dienomis (pvz., 13 mokinių testuojami vieną dieną, o likę 12 mokinių – kitą dieną). Jeigu testavimas vykdomas tą pačią dieną 2 srautais (dviejose kompiuterių klasėse), reikalingi du Testavimo administratoriai. Atkreipiame dėmesį, kad dėl ilgos testavimo trukmės, vienoje kompiuterių klasėje per dieną galima vykdyti tik vieną testavimo sesiją (nebent su mokykla būtų susitarta kitaip). 
3.5.Testavimo duomenų apdorojimas – testavimo metu surinktus duomenis apdoroja pati perkančioji organizacija.
3.6. Perkančioji organizacija
3.6.1. Pasirašius paslaugos pirkimo sutartį ir gavus tiekėjo pasirašytą konfidencialumo pasižadėjimą, per 5 darbo dienas, pateikia tiekėjui tyrime dalyvaujančių mokyklų sąrašą su pavadinimais ir adresais, atrinktų klasių ir grupių (srautų) skaičiumi, mokyklų koordinatorių kontaktinius duomenis, surinktą informaciją apie kiekvienai mokyklai tinkamas ir netinkamas testavimo dienas. 
3.6.2. Parengia visą mokinių testavimui ir apklausai reikalingą medžiagą, ją supakuoja ir perduoda tiekėjui.
3.6.3. Parengia tyrimo IEA ICCS Testavimo administratoriaus vadovą, skirtą testavimą ir apklausą mokyklose vykdysiantiems testavimo administratoriams.
3.6.4. Parengia elektroninę sistemą, skirtą užpildyti ir pateikti elektronines Mokinių imties ir Testavimo administravimo formas.
3.6.5. Įvykdo testavimo administratoriams skirtą mokomąjį seminarą nuotoliniu būdu, kuriame paaiškina testavimo ir apklausos vykdymo eigą ir tvarką, administravimo dokumentų pildymą, supažindina su elektronine mokinių testavimo programa. Planuojamas seminaro laikas 2-3 val.
3.6.6. Perkančioji organizacija ir tarptautinė organizacija IEA vykdo testavimo kokybės stebėseną ir turi teisę reikalauti pakeisti konkretų testavimo administratorių, jeigu jis testavimą vykdo nesilaikydamas Testavimo administratoriaus vadove aprašytų procedūrų ar elgiasi neetiškai. Perkančioji organizacija neprivalo įrodyti atitinkamų pažeidimų fakto. Perkančiajai organizacijai raštu / el. paštu nurodžius priežastis, tiekėjas privalo pakeisti nurodytą Testavimo administratorių ne vėliau kaip iki kito testavimo datos.
4. Tiekėjo pajėgumas
4.1. Tiekėjas turi turėti pakankamas pajėgas, kurios leistų per nurodytą laikotarpį atlikti mokinių testavimą ir apklausą visose perkančiosios organizacijos nurodytose mokyklose lietuvių kalba.  Tiekėjo paskirti testavimo administratoriai privalo bendrauti su mokiniais ir skaityti instrukcijas bei atsakyti į mokinių klausimus mokinių lietuvių kalba.
4.2. Jei testavimas mokykloje vienu metu (tą pačią dieną) vykdomas dviejose (ar daugiau) grupių, testavimą turi vykdyti tiek Testavimo administratorių, kiek toje mokykloje yra testuojamų grupių (vieną grupę visą testavimo vykdymo laiką privalo prižiūrėti bent vienas Testavimo administratorius).
4.3. Tiekėjas turi turėti galimybę pasirūpinti tyrimo medžiagos paėmimu iš perkančiosios organizacijos, jos perdavimu testavimo administratoriams, vykstantiems į mokyklas, ir medžiagos surinkimu iš testavimo administratorių ir grąžinimu atgal perkančiajai organizacijai.
4.4. Tiekėjas turi turėti arba 2 dienoms išnuomoti 20 nešiojamųjų kompiuterių būtinai su išorine klaviatūra (ne ekrane), bevieliu interneto ryšiu (Wi-fi)ir pridedama pele. Tuos pačius nešiojamus kompiuterius turės panaudoti skirtingomis dienomis skirtingose mokyklose, kurios neturi tyrimui tinkamų kompiuterių. Tiekėjas turės iš anksto patikrinti tuos kompiuterius, juos įkrauti, o testavimo dieną nuvežti į mokyklą bent 1 valandą prieš testavimą, kompiuterius prijungti prie elektros tinklo (turėti bent 3 ilgintuvus), po testavimo pasiimti kompiuterius. Paslaugų tiekėjui pateiktame mokyklų sąraše dar iki prasidedant testavimui bus nurodyta, kurioms mokykloms trūksta kompiuterių. Reikalavimai kompiuteriams pateikiami šios techninės specifikacijos 2 priede. 
5. Organizaciniai reikalavimai tiekėjui
5.1.  Susisiekti su tyrime dalyvaujančiomis mokyklomis (mokyklų koordinatoriais) ir suderinti su jomis testavimo ir apklausos vykdymo datą (-as) ir laiką pagal perkančiosios organizacijos pateiktą prioritetinių datų sąrašą, kuriame nurodyta informacija apie kiekvienai mokyklai tinkamiausias datas testavimo vykdymui. Derinant datas turi būti atsižvelgta į mokyklos poreikius. 
5.2.  Iki 2025 m. vasario 19 d. perkančiajai organizacijai (sutartyje nurodytu el. paštu) pateikti testavimo administratorių sąrašą su kontaktiniais duomenimis (vardas, pavardė, telefono numeris ir el. pašto adresas) ir kiekvieno testavimo administratoriaus pasirašytą Konfidencialumo pasižadėjimą.
5.3.  Užtikrinti, kad visi testavimo administratoriai gautų Teisėto darbo su vaikais kodą (QR kodą) ir patikrinti kiekvieno administratoriaus QR kodo galiojimą. [footnoteRef:1] [1:  Pedagogų registre registruoti asmenys QR kodo išsiimti neturi. Informaciją apie šiuos asmenis švietimo įstaiga ar kitas švietimo paslaugų teikėjas gali matyti registre.
Pedagogų registre neregistruotiems asmenims QR kodą reikia gauti patiems. Šie asmenys turi pateiki prašymą Informatikos ir ryšių departamentui prie Vidaus reikalų ministerijos (kilus klausimams galima kreiptis: tel. +370 5 271 7177, el. p. ird@vrm.lt). Dėl QR kodo išdavimo gali kreiptis ne tik pats asmuo, bet ir darbdavys, organizacija ar įstaiga, priimantys asmenį dirbti, savanoriauti, atlikti praktiką ar teikti paslaugas vaikams.
QR kodo galiojimą galima patikrinti adresu https://ird.lt/tikrinti
] 

5.4.  Parengti raštą, patvirtinantį, jog į mokyklą atvykęs asmuo yra tiekėjo įgaliotas toje mokykloje administruoti ICCS bandomąjį tyrimą (testavimą), yra susipažinęs su asmens duomenų apsaugos reikalavimais, pasirašęs konfidencialumo pasižadėjimą ir gavęs Teisėto darbo su vaikais kodą (QR kodą). 
5.5.  Užtikrinti, kad kiekvienas atvykęs į mokyklą testavimo administratorius turėtų tiekėjo parengtą raštą ir savo asmeninį Teisėto darbo su vaikais QR kodą (spausdintą arba išsaugotą telefone). 
5.6.  Iki 2026 m. vasario 20 d. perkančiajai organizacijai pateikti su kiekviena mokykla suderintą testavimo vykdymo datą (-as) ir konkrečiai mokyklai priskirto testavimo administratoriaus kontaktus (vardą, pavardę, telefono numerį, elektroninio pašto adresą).
5.7.  Paimti visą paruoštą tyrimo medžiagą iš Perkančiosios organizacijos ir perduoti testavimo administratoriams.
5.8.  Užtikrinti, kad visi testavimo administratoriai dalyvautų Perkančios organizacijos surengtame tyrimo IEA ICCS testavimo vykdymo mokomajame seminare.
5.9.  Jei testavimo administratorius dėl nenumatytų aplinkybių negali dalyvauti seminare:
5.9.1. Pateikti perkančiajai organizacijai visų seminare nedalyvavusių testavimo administratorių sąrašą;
5.9.2. Pateikti seminare nedalyvavusių testavimo administratorių apmokymo planą, laiką ir būdą;
5.9.3. Užtikrinti, kad visi seminare nedalyvavę testavimo administratoriai gautų seminare pateiktą informaciją;
5.10. Nuvykti į mokyklas ir atlikti mokinių testavimą bei apklausą pagal Testavimo administratoriaus vadove nurodytas procedūras: 
5.10.1. Atvykti į mokyklas laiku – mažiausiai 30 min. iki nustatyto testavimo laiko pradžios;
5.10.2. Prieš testavimą paruošti testavimui kompiuterius (juos įjungti, atverti mokinių testavimo programos langą), išdalinti mokiniams prisijungimo prie elektroninio testavimo sistemos formas. 
5.10.3. Pristatyti mokiniams tyrimą ir perskaityti instrukcijas lietuvių kalba, atsakyti į mokinių klausimus apie tyrimą.
5.10.4. Stebėti, kad mokiniai savarankiškai atliktų kompiuterinį testą ir atsakytų į klausimyno klausimus, t. y. užtikrinti, kad mokytojai ar kiti pašaliniai asmenys nepadėtų mokiniams atlikti užduočių arba mokiniai nepadėtų vieni kitiems; 
5.10.5. Baigus testavimą, sutvarkyti testavimo patalpą, surinkti visą testavimo medžiagą ir užpildyti popierinę Testavimo administravimo formą vadovaujantis nurodymais, pateiktais Testavimo administratoriaus vadove. 
5.11. Jei testavimas mokykloje vienu metu (tą pačią dieną) vykdomas dviejose (ar daugiau) grupių, testavimą turi vykdyti tiek testavimo administratorių, kiek toje mokykloje yra testuojamų grupių (vieną grupę visą testavimo vykdymo laiką privalo prižiūrėti bent vienas testavimo administratorius).
5.12. Testavimas turi būti vykdomas lietuvių kalba.
5.13. Tiekėjas ir kiekvienas testavimo administratorius turi užtikrinti visos tyrimo medžiagos saugumą ir konfidencialumą: saugiai ją laikyti, nepalikti be priežiūros (pvz., automobilyje), neperduoti tretiesiems asmenims, neleisti jos kopijuoti, fotografuoti ar kaip kitaip dauginti, neatskleisti tretiesiems asmenims mokyklos pavadinimo ir mokinių vardų bei pavardžių, neatskleisti tretiesiems asmenims testavimo užduočių, ir pan.
5.14. Testavimo metu testavimo administratorius turi užpildyti popierines Testavimo administravimo ir Mokinių imties formas.
5.15. Per 24 valandas po testavimo mokykloje, Testavimo administratorius turi užpildyti ir pateikti elektronines Mokinių imties ir Testavimo administravimo formas Testavimo administratoriaus vadove nurodyta tvarka.
5.16. Iš karto po testavimo administratorius turi surinkti visą tyrimo medžiagą, baigti pildyti Testavimo administravimo formą, uždaryti testavimo programą kompiuteriuose ir išjungti kompiuterius.
5.17. Įvykdyti papildomą testavimo ir apklausos sesiją, jeigu testavime dalyvavo mažiau nei 90 proc. atitinkamos klasės mokinių (apskaičiuojama kiekvienai testuojamai klasei atskirai), nedalyvavusiems mokiniams turi būti organizuojama papildoma testavimo sesija. Kiekvienu atveju NŠA sprendžia, ar pakartotinė sesija yra būtina.
5.18. Raštu per 24 val. informuoti Perkančiąją organizaciją apie testavimo metu kilusias problemas.
6. Tyrimo medžiagos paėmimas ir grąžinimas
6.1. Tiekėjas visą tyrimo medžiagą paima prieš mokinių testavimo pradžią ir pasibaigus mokinių testavimui bei apklausai ją grąžina perkančiajai organizacijai šiuo adresu: 
Nacionalinė švietimo agentūra
K. Kalinausko g. 7, 
LT-03107 Vilnius
Pastaba. Tiekėjas už medžiagos paėmimo ir grąžinimo paslaugas moka savo lėšomis.
6.2. Visą, panaudotą ir nepanaudotą, tyrimo medžiagą – mokinių prisijungimo prie elektroninio testavimo formas, užpildytas popierines Mokinių imties ir Testavimo administravimo formas, Testavimo administratoriaus vadovus ir kt. dokumentus (jei tokių buvo) tiekėjas turi grąžinti per 5 darbo dienas visa apimtimi užbaigus mokinių testavimą visose mokyklose.
6.3. Perkančioji organizacija per 10 darbo dienų patikrina visa gautą medžiagą ir el. paštu informuoja tiekėją apie patikrinimo rezultatus
7. Atliktų paslaugų priėmimas–perdavimas
7.1. Suteikus paslaugas visa apimtimi, pasirašomas Paslaugų perdavimo–priėmimo aktas.
8. Atsiskaitymo tvarka
8.1. Perkančioji organizacija už pilnai (visa apimtimi) įvykdytas paslaugas apmoka visą sutartyje numatytą sumą.
8.2. Už suteiktas paslaugas perkančioji organizacija su tiekėju atsiskaito per 30 kalendorinių dienų nuo Paslaugų perdavimo–priėmimo akto pasirašymo ir Sąskaitos faktūros pateikimo dienos.

___________________

Išankstinis tyrimo IEA ICCS 2027 FT mokyklų sąrašas

	Eilės Nr.
	Mokyklos kodas
	Savivaldybė
	Testuojamų klasių skaičius
	Grupių skaičius

	1
	7001
	Vilniaus m. sav.
	2
	4

	2
	7002
	Klaipėdos m. sav.
	2
	4

	3
	7003
	Kauno m. sav.
	2
	4

	4
	7004
	Kauno r. sav.
	2
	4

	5
	7005
	Akmenės r. sav.
	2
	4

	6
	7006
	Prienų r. sav.
	2
	2

	7
	7007
	Vilniaus r. sav.
	2
	4

	8
	7008
	Kauno r. sav.
	2
	4

	9
	7009
	Kauno r. sav.
	2
	4

	10
	7010
	Vilniaus m. sav.
	2
	4

	11
	7011
	Jonavos sav.
	2
	4

	12
	7012
	Prienų r. sav.
	2
	4

	13
	7013
	Pasvalio r. sav.
	2
	4

	14
	7014
	Pasvalio r. sav.
	2
	4

	15
	7015
	Vilniaus m. sav.
	2
	4

	16
	7016
	Vilniaus m. sav.
	2
	4

	17
	7017
	Šiaulių m. sav.
	2
	4

	18
	7018
	Šiaulių m. sav.
	2
	4

	19
	7019
	Kauno m. sav.
	2
	4

	20
	7020
	Klaipėdos m. sav.
	2
	4

	21
	7021
	Kauno m. sav.
	2
	4

	22
	7022
	Šilutės r. sav.
	2
	4

	23
	7023
	Širvintų r. sav.
	2
	4

	24
	7024
	Akmenės r. sav.
	2
	4

	25
	7025
	Rokiškio r. sav.
	2
	4

	26
	7026
	Alytaus m. sav.
	2
	4

	27
	7027
	Tauragės r. sav.
	2
	4

	28
	7028
	Marijampolės r. sav.
	2
	4


                                                          Iš viso: 28 mokyklos     56 klasės              110 srautų

Reikalavimai kompiuteriams

Kompiuteriai turi atitikti arba viršyti šiuos minimalius reikalavimus:
o Palaikoma operacinė sistema: Microsoft Windows 10 arba naujesnė versija;
o Turi būti įdiegta Net Framework 4.6.2 arba naujesnė versija;
o Turėti mažiausiai 2 GB laisvos atminties ir USB 2.0 arba naujesnę jungtį;
o Ekrano skiriamoji geba (raiška) mažiausiai 1280x800 arba 1366x768 pikselių;
o Rekomenduojama naudoti įrenginius, turinčius ne mažesnius nei 12 colių ekranus (mažiausias galimas ekrano dydis – 9,7 colio);
o Bendras mastelis (teksto, programėlių ir kitų elementų dydis) – 100 %;
o Kompiuteris turi turėti išorinę (ne ekrane esančią) klaviatūrą ir pelę;
o Kompiuteris viso testavimo metu turi būti prijungtas prie maitinimo šaltinio.







